Το 2020 είναι αδιαμφισβήτητα η χρονιά που άλλαξε το επιχειρείν, την καθημερινότητα, την εργασία, τις σπουδές και τα πάσης φύσεως σχέδια όλων μας. O κλάδος του τουρισμού είναι ανάμεσα στους κλάδους που επηρεάστηκαν πολύ έντονα και πολλοί λένε ότι θα είναι ο πρώτος που θα ανακάμψει

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Έλληνες και Γάλλοι αστυνομικοί συνεργάζονται για να εντοπιστούν τα κυκλώματα αυτά που δρουν σε ευρωπαϊκές χώρες. Ερευνούν το ενδεχόμενο θύμα τους να είναι και το μικρό κοριτσάκι από το Κονγκό.Στην εκπομπή «Φως στο Τούνελ» παρουσιάστηκαν όλα τα καινούργια στοιχεία σε αυτή την περίεργη υπόθεση της 7χρονης μαθήτριας.Πληροφορία που έφτασε στην εκπομπή και διασταυρώθηκε, οδηγεί και πάλι στη Γαλλία. Από εκεί φαίνεται ότι έγινε ένα τηλεφώνημα στο σχολείο της αγνοούμενης μαθήτριας, κάτι το οποίο ερευνάται από τις Γαλλικές Αρχές.Στην Ελλάδα οι έρευνες έχουν ενταθεί και στα χέρια των αστυνομικών, υπάρχουν και τα ντοκουμέντα της κινητής τηλεφωνίας που «δείχνουν» με ποιους είχε επαφές, τόσο ο πατέρας της μικρής, όσο και οι άλλοι ομοεθνείς και συγκάτοικοί του στο διαμέρισμα του Παγκρατίου.Μέσα στις επόμενες ημέρες, αναμένεται να δοθούν και οι απαντήσεις από τη λήψη γενετικού υλικού που θα δείξει εάν η Βαλεντίν είναι πράγματι κόρη του Αμπελκά.Για τις κινήσεις στην περιοχή του αεροδρομίου τις ημέρες που χάθηκε το παιδί, μίλησε ο πατέρας σε αποκλειστική του συνέντευξη στο «Τούνελ».Ο ίδιος ισχυρίστηκε πως πήγε να παραλάβει κάποιον φίλο του και η εμφάνιση του στην περιοχή, δε σχετίζεται με την εξαφάνιση της κόρης του.Πληροφορία που έφτασε αργά στο «Τούνελ» από την περιοχή του Παγκρατίου, σήμανε συναγερμό. Τηλεθεάτρια που ισχυρίστηκε ότι γνώριζε τη μικρή Βαλεντίν, ανέφερε ότι την είδε πρόσφατα να βγαίνει από ένα υπόγειο διαμέρισμα όπου μένουν ομοεθνείς της.Ο ρεπόρτερ της εκπομπής βρέθηκε στο χώρο, αλλά η έρευνα του δεν οδήγησε κάπου. Ενημερώθηκαν και οι Αρχές για να εξετάσουν και αυτό το ενδεχόμενο.Ο πατέρας της μικρής μαθήτριας μίλησε στο «Τούνελ» και για το ταξίδι στο Παρίσι πριν χαθεί το παιδί του.«Πήγα στο Παρίσι και άφησα την κόρη μου πίσω…»«Συνάντησα κάποιους φίλους που έχω στο Παρίσι, οι οποίοι με φιλοξένησαν για τρεις εβδομάδες. Την Βαλεντίν την άφησα στην Αθήνα σε μια φίλη μου. Δεν καταλαβαίνω πως συνδέεται το ταξίδι αυτό με την εξαφάνιση της».